Rauhijiriin esinae cacoelaaichene,
quere tonoraauche.
Nitohaneein neeichenena,
Cana Inaca bajareeunni,
inara Coroatajanera letoaane coina.
Inoaelu netiin chabana satonohe lanaalate inara aina niha cureein inara Coroatajanera.
Acate,
esinae Cana Coaunera Suujue nereein.
Nii Cana Coaunera Suujue coitucunaa nainecuruhi cacoitucuuruhi.
Inarate laaen,
raotojoeein coitucuhiche inara aina nihana jaun.
Inoaelu netiinte,
chabana satonohe lanaala inara aina niha cureein.
Coatiha inara jaohin,
inara ratiriha cainerinaain.
Turuhane ureeunni,
coaiteen inara aina nihanune coina.
Inae cacoharaaururinaain quesenetaaichuru.
Inaraachate laaen cacoharaa curiquicheein,
inae coaiteen turuhanune.
Ohanune caje ichanarichaanine jaunte,
jerichanejeein nitajenaachara nejeein niha curiquicheein,
ichaohin nihanune rijijieein.
Inae inara suujua cuhane enoha Cana Coaunera Suujuenete,
Cana Inaca aina nihanune coitucuhin,
canu aina neeichene coitucuhin,
coitucuha curiquicheein.
Quere tonoraain neite,
esinae rauhijiriin cacoelaicha nereein.
Niite belaiha cureein Cana Inaca Cana Coaunera.
Canu netonainiha natiinne inara belaain,
inara que necoharaeratereeunni,
raotojoeein rauhijiriin cacoitucuhichene coina”,
naa Cana Coaunera Calaohi Jesoso canacaanu raina jaun:
“Chanuna canacaanuhacha rai ecocohin,
leeochaauru que necoharaeratenereeite Curuaanaa”,
naa nii leeocha Jodasine jana:
“Cacoelaichate quere tonorae.
Niite belaiha cureein Ofa Cana Coaunera.
Chaenne aina jiniiquiin Ofa aina niha cureeunni.
Cacoelaiheite,
caa quiicha beebejei esenetaene.
Caa inara rai quiicha beebejei inaraacha aonajeite caletoaera Ofa Cana Coaunera ere ne.
Cau inara aina nihanune cojoataana,
caritiin inara rai beebejeeun.
Chaaen,
Cana Inaca rene cuhanunete,
cacoreniha Suujue letohareein Ofa Cana Inaca,
inara suujua lararajiaain,
inara suujuateein,
inara coroatajanihane coina.
Acate itolere que inara relareein,
itolere caitoonjoan que coaauquichene coina.
Raotojoeeinne inara rai necoeeun.
Canuhachane,
Cana Coaunera tenojoin raotojoeein neeichene jaannu teeun.
Nerinaain cabaiha nii rijijieein raotojoein neeichene jaannu teraanu.
Aihana jaun,
chaque casilanaala,
raotojoeein neeuche.
Esinae rauhijiriin besichaaunlune rijijieeina,
cau niha ureeunni coaiteen.
Esinae cacoelaaichenete rachoojoeein neriquicheein.
Nii caletoaera Ofa renene cureeunni,
jelai choae jauhecotojoeriin inara coroatajanihane coina.
Amuhanune ajinihana aitoon,
inae ichacaaunne,
‘Esinaete aitelu’,
naain esenetaaichene coina.
Inae nenacaeneein inara rai ereerejerinaaunni,
inae urichaain canu coitucuuruhi cachaauru letoaeranu Moconajaerane jaun.
Canu jerenihanune,
caniha cha chana nainerihei.
Nena,
ninauhene coarajereeunni,
caletoaera Ofa belaain nere tonoraanune coaracuruha satiine coina.
Chajaauchete amuhacache.
Inae jitariin bihanu inara rai,
coitucuhichene coina”,
naainte canacaanu amaain amue Jesoso.